runetrust/blame-folketinget-dk huggingface dataset:
Jesper Langballe (DF), 2004-03-30:
: Hvad er for hr. Lars Barfoed definitionen på en statsforfatning, en tekst, der begynder med at fastlægge samfundets, det samlede Europas værdisæt, værdigrundlag, og derefter går over til at beskrive bl.a. en fælles retspolitik?
Ulla Tørnæs (V), 2000-05-26:
Det er en nøjagtig gentagelse af den diskussion, vi havde i går under afslutningsdebatten, og jeg vil gerne benytte lejligheden til at gentage for hr. Frank Dahlgaard, hvad der er Venstres synspunkt angående Østrigsanktionerne: Vi har været imod sanktionerne fra første færd, og vi mener, de skal fjernes, jo før desto bedre.
Rune Lund (EL), 2020-09-08:
Vi kan jo se, at skattetrykket er faldende over de kommende år, så hvis vi har blå regeringer, der bare bliver ved med at sænke skatten, så er der ikke råd til genopretning af velfærd og til den grønne omstilling, og vi har en socialdemokratisk regering, som ikke vil være parat til for alvor at lave den genopretning, så er det jo dér, problemet er.
Jan Trøjborg (S), 2000-11-01:
En fortsat økonomisk og social udvikling i de palæstinensiske selvstyreområder samt en varig fred mellem palæstinensere og israelere er et afgørende grundlag for, at palæstinenserne i Danmark af egen fri vilje vil vælge at bosætte sig i de palæstinensiske selvstyreområder.
Jeppe Kofod (S), 2021-03-02:
Men lad mig igen understrege, som jeg har gjort før, at regeringen lægger vægt på at overholde alle konventionsforpligtigelser, og det er altså ikke regeringens vurdering, at Danmark har en generel retlig forpligtigelse til at evakuere borgere, der har opholdt sig hos Islamisk Stat, heller ikke børn.
Frank Jensen (S), 2005-02-24:
Hr. Steen Gade og SF bør altså også tænke nyt, når det drejer sig om, hvad vi kan gøre for at bryde nogle af de mønstre i nogle af de etniske miljøer, som virker imod integrationen, som virker hæmmende for, at unge mennesker kan blive en del af det her samfund.
Frederik Vad (S), 2025-04-02:
Jeg reagerede, fordi jeg kunne høre, at hr. Mikkel Bjørn påstod over for hr. Hans Andersen, at jeg havde sagt, at vi har en forpligtelse til at tage imod alle mulige mennesker fra alle mulige lande, og det er bare endnu et led i den der mærkværdige kampagne fra Dansk Folkeparti, der handler om at påstå, at vi mener og siger alle mulige ting, vi ikke mener og siger.
Line Barfod (EL), 2001-12-06:
Men siden har terrorpakken i høj grad været fraværende, og den har også været fraværende i debatten i dag. Jeg vil gerne høre, om Socialdemokratiet har lyttet til de mange advarsler, der er kommet imod forslaget til terrorpakken, imod den undergravning af retssikkerheden, der ligger i forslaget, og herunder: Vil Socialdemokratiet være med til, at man ændrer forslaget om definition af terror?
Nick Hækkerup (S), 2021-01-19:
Jeg tror faktisk, det er vigtigt, at de dommere, som vi har, også ved de danske domstole, også har et liv ved siden af at være dommer og også har interesser ved siden af, og jeg tror faktisk også, at man skal være opmærksom på, at i det omfang man deklarerer sin inhabilitet, er det jo ikke noget problem.
Josephine Fock (ALT), 2015-12-08:
De har ofte særlige helbredsmæssige behov, som er grunden til, at de i første omgang bliver anvist til en ældrebolig, og som også er årsagen til, at ældreboliger må indrettes med særlige hensyn, og det giver højere husleje end i f.eks. almindelige familieboliger.
Jesper Langballe (DF), 2003-02-07:
Nej, jeg går ikke ind for ulige behandling, jeg går ind for, at alle er lige for loven, og det er denne lighed for loven, som simpelt hen nedbrydes med denne her form for lovgivning, ideologisk særlovgivning, hvor man misforstår ligheden for loven og gør det til en ideologisk ensartethed.
Henrik Brodersen (DF), 2009-05-04:
Men når ordføreren siger, at man vil have, at de får meget mere medbestemmelse på øerne, vil jeg da bare have ordføreren til at bekræfte, om ikke der langt hen ad vejen er muligheder for det med de regler, vi har i dag, og at man ad frivillighedens vej kan give de nye øråd stort set alle de kompetencer, man ønsker at give dem.
Eigil Andersen (SF), 2011-05-19:
Der er stor grund til at sige Socialdemokratiet og hr. Orla Hav tak for det her beslutningsforslag, for det er jo tydeligt, som det er fremgået af debatten, at der er et problem, og det er jo så også et problem, som bliver erkendt af den borgerlige side af Folketingssalen.
Pia Christmas-Møller (KF), 1998-06-25:
Til hr. Jørgen Estrup vedrørende det tilbud, som regeringen igen og igen foregiver der skulle være blevet givet under de forhandlinger, som ikke var forhandlinger, men en møderunde: Altså alene det, at man taler om en fradragsværdi på 36 pct.!
Karen Hækkerup (S), 2009-04-24:
Det har meget været tilkendegivelser af holdninger, og jeg synes ikke rigtig, at vi har fået de tal frem på bordet, som i virkeligheden havde været rigtig rare at blive oplyst om i en folketingsdebat, som netop behandler et vigtigt emne som det her. Vi har stadig ikke fået svar på, hvor mange pædofilidømte der modtager behandling.
Ole Donner (DF), 1999-11-19:
Jeg er selvfølgelig enig i formandens fortolkning af forretningsordenen, men jeg skal sige til hr. Poul Andersen, at det gjorde ikke så meget, og jeg håber også, at hr. Poul Andersen i følgegruppen og i det udvalg, der er nedsat, vil arbejde for, at bornholmerne får så gode muligheder som muligt.
Charlotte Dyremose (KF), 2011-05-10:
Det handler ikke om, hvad der er fint eller ikke fint, det handler om, hvilke modeller der er for regulering af det her, og det er jo også derfor, at vi er meget bekymrede for den model, der ligger her, uanset at vi absolut anerkender, at det for den enkelte kan være en ganske stor økonomisk udfordring at få barn under uddannelse.
Lars Løkke Rasmussen (V), 2016-10-06:
Og med det råderum, vi har i sådan et 2020-perspektiv, hvis ikke vi træffer nye beslutninger, er der altså ikke plads til både at lade den offentlige sektor vokse med 5‰ eller 6‰ og så løse de her pligtopgaver og så håndtere en større grøn regning.
Kaare Dybvad Bek (S), 2024-12-17:
For på den ene side er der jo nogle meget, meget hårde midler, som handler om en eller anden form for meget kontant kvote og en indgriben i, hvad der er fri ejendomsret eller andre ting over for folks virksomheder, og i den anden ende er der noget, som meget let bliver en form for anbefaling.
Mattias Tesfaye (S), 2017-12-19:
Til det vil jeg sige, at sådan som lovforslaget er skruet sammen nu, er det en beslutning, der skal træffes hver sommer af den til enhver tid siddende minister, og den beslutning, der er truffet den her sommer af den nuværende udlændingeminister, har vi bakket op om.
Mogens Lykketoft (S), 2005-11-08:
Så jeg er helt sikker på, at man nok skal finde den fælles platform, og jeg er helt sikker på, at den fælles platform kun findes, hvis vi leverer utroligt meget mere vidtgående indrømmelser til dem på landbrugsområdet, end de nogen sinde skal gøre til os på andre områder.
Jan Trøjborg (S), 2004-11-04:
Der er ingen i dansk erhvervsliv, der kan have en interesse i, at den her sag bliver ved med at blive rejst i Folketinget, skaber usikkerhed og måske også usikkerhed et eller andet sted i erhvervslivet om, at betingelserne så bliver drejet i en retning, som man vil være ked af.
Tove Videbæk (KD), 2004-01-27:
Men selv om vi nu ikke skal tale en hel masse om processen, fordi det er indholdet og de gode ideer, vi skal tale om, kan fru Margrethe Vestager så ikke forstå, at jeg synes, det er lidt underligt med processen, når nu vi får fastslået, at der faktisk er penge til alle de gode initiativer, vi gerne vil, og at vi har talt om, hvilke gode initiativer der skal fastsættes, og hvad der skal sikres osv.?
Meta Fuglsang (SF), 2011-04-01:
Det, ordføreren fortæller mig nu, er, at så vigtigt et område som det specialiserede socialområde, hvor der bliver nedlagt pladser for små handicapgrupper, for små sygdomsgrupper, for senhjerneskadede, er et område, man ikke har inddraget i sine overvejelser, når man laver et beslutningsforslag, der vil pålægge regeringen at nedlægge regionerne og fordele opgaverne; det er det, jeg ikke kan forstå at ordføreren står og fortæller.
Erik Christensen (S), 2016-12-07:
Mener ministeren i lighed med sin forgænger, at nødsporet på den fynske motorvej mellem Nr. Aaby og Odense Vest i 2017 bør tages i brug som en midlertidig løsning, indtil der etableres et tredje spor som svar på de trafikale udfordringer i det område?
Per Stig Møller (KF), 2004-06-02:
Det er i §§ 6, 7 og 9, man tager stilling til det, skal jeg oplyse Folketinget om - jeg er klar over, at Folketinget ikke har fået forslaget, for det er først kommet her til morgen - men der siger man altså, at de irakiske sikkerhedsstyrker vil arbejde med interimsregeringens autoritet, og den vil gradvis komme til at spille en større rolle og til sidst overtage fuld selvstændighed - men altså gradvis. Så rummer den i nr. 7, at den multinationale styrke vil være der på opfordring fra interimsregeringen.
Kristian Thulesen Dahl (DF), 2005-05-31:
Det er vel på den baggrund særlig glædeligt, at Dansk Folkeparti nu bl.a. har været med til at sikre, at vi kan prøve at se tingene i en lidt større sammenhæng og prøve at nå frem til et regelsæt, som gør, at vi ikke bliver nødt til hele tiden at finde os i, at der sker en ændring her og en ændring der.
Marianne Jelved (RV), 2008-01-18:
I midten af 1990'erne blev der ændret i bekendtgørelsen for matematik i folkeskolen, og der fik man med, at en vis del af undervisningstiden skulle bruges til mundtlig matematik, forstået på den måde at tre elever skulle tale sammen, diskutere og debattere, løse matematiske problemer mundtligt.
Lars Barfoed (KF), 2004-10-26:
Ved at have de regler, som vi nu får, for, hvad indholdet skal være af sådan nogle prospekter som grundlag for køb af aktier, fælles for hele Europa, betyder det, at får man først produceret et prospekt i et land i Europa, i f.eks. Danmark – en dansk virksomhed, der vil gå på Børsen og får lavet et prospekt – så kan man på grundlag af det prospekt, der er godkendt i Danmark, også sælge sine aktier rundtomkring i Europa, for man kan bruge det samme prospekt andre steder i Europa end i Danmark, når det først er godkendt her i landet.
Astrid Krag Kristensen (SF), 2006-10-27:
Så de her malende beskrivelser, vi har hørt i dag, og som vi også hørte, da forslaget blev vedtaget, af dovne kontanthjælpsmodtagere, der først springer op af hængekøjen, når de hører fattigdomspisken smælde, har vist sig at være fortegnede, og de har vist sig at være forkerte.
Line Barfod (EL), 2006-03-30:
Det andet spørgsmål er til den anden del om at hjælpe socialt udsatte med gæld, og der håber jeg også at kunne få en bekræftelse på, at når Venstre støtter forslaget, er det udtryk for, at Venstre er af den opfattelse, at gæld er et alvorligt socialt problem, et samfundsmæssigt problem, som vi derfor også som politikere er nødt til at tage alvorligt og prøve at se, hvad vi kan gøre ved for at løse de problemer, der udspringer af gæld.
Karina Adsbøl (DF), 2012-04-13:
Desværre har vi imidlertid set, at der har været en del kommuner, der har kviet sig ved at give dette tilbud om en ungdomsuddanelse, eller som har forsøgt at overtale forældrene til den handicappede unge til ikke at kræve dette tilbud, ud fra devisen om, at det kostede kommunen mange penge, og at den pågældende unge alligevel ikke ville kunne få noget fagligt udbytte af tilbuddet.
Kristian Jensen (V), 2009-04-29:
Man kunne have draget den følgeslutning, at når regeringen holdt fast på, at det fra vores side var vigtigt, at der ville være et skattestop efterfølgende, og når hr. Niels Helveg Petersen her tilkendegiver, at man var indstillet på, at forligspartierne skulle være enige for at lave ændringer, så ville man de facto have fået et skattestop. For når én part efterfølgende ville stå fast på et skattestop og alle skulle være enige, for at der kunne ske ændringer, ville der de facto være et skattestop.
Jan E. Jørgensen (V), 2024-04-16:
Jeg synes altså, det er lidt naivt, hvis man i Enhedslisten tror, at Hamas vil sige: Nej, hvor dejligt, nu bliver vi anerkendt som selvstændig stat, nu nedlægger vi våbnene, nu holder vi frie og uafhængige valg, nu lader vi folket komme til orde, og så trækker vi os tilbage.
Gitte Lillelund Bech (V), 2005-05-13:
Nu er det sådan, at den kommunale planlægning er kommunernes, og vi mener sådan set, at kommunerne, hvis de kigger på det, vil sige: Wauw, det er altså også en god fidus for os, at vores borgere bliver mindre syge, hvis vi får dem til at hoppe op på cykel, for så skal vi ikke fremover betale udgifter i forbindelse med deres indlæggelse på sygehusene.
Frank Dahlgaard (UP), 2001-01-16:
For hvis det her kører videre, sådan som jeg og mange andre, herunder Agnete Engberg, opfatter det, så er der tale om et skred, og så vil det selvfølgelig påvirke befolkningens holdning og tillid til, at administrationen er uafhængig, er objektiv, og at man kan nære tillid til oplysninger derfra.
Line Barfod (EL), 2010-10-12:
Jeg synes, at det for nylig var fantastisk at deltage i Østersøkonferencen og høre en række forskere stå og sige, at vi i dag faktisk er kommet så langt i Østersøregionen, at ingen reelt forestiller sig, at der er nogen af landene i Østersøregionen, der vil bruge militær magt mod hinanden.
Mogens Jensen (S), 2008-12-11:
Jeg ved ikke, om ordføreren vil være enig med mig i - men jeg tror, at mange, der beskæftiger sig med skolepolitik, og i hvert fald lærerne vil være enige med mig i - at der igennem de senere år har været meget negativ fokus på folkeskolen på grundlag af nogle dårlige PISA-undersøgelser på et tidspunkt.
Aage Frandsen (SF), 1999-02-09:
Jeg forstår det også sådan, at når det drejer sig om åbenhed, er ministeren i hvert fald selv tilhænger af, at de udviser større åbenhed, og hvis de ikke gør det, kunne man måske forestille sig, at ministeren på et tidspunkt følte sig kaldet til at hjælpe dem til det.
Troels Lund Poulsen (V), 2018-01-11:
Lad mig også fra starten sige tak til fru Trine Torp fra SF for en flot ordførertale og også et flot politisk arbejde, som jo har ført frem til det lovforslag, vi så diskuterer i dag på baggrund af en diskussion, vi havde i foråret, om et beslutningsforslag.
Per Clausen (EL), 2011-02-11:
Men er fru Birgitte Josefsen ikke enig med mig i, at man jo stiller lægerne gunstigt over for regionerne, når lægerne i stedet for at lægge havefliser har den alternative mulighed – i stedet for at vælge at arbejde noget mere for regionen og altså være med til at lave en aftale med regionen om, at man arbejdede mere for regionen – at gå til et privathospital, der kan give en væsentlig højere løn?
Holger K. Nielsen (SF), 1998-10-28:
Så vil jeg spørge statsministeren: Mener han ikke, at den aftale, der blev lavet om en snævre udsvingsmargin mellem kronen og euroen på 2 1/4 pct., sådan set sikrer kronen, hvis der kommer den dér valutariske ustabilitet, som statsministeren nævner?
Steen Gade (SF), 2006-03-28:
Forslagsstillerne, Socialdemokratiet og Det Radikale Venstre, har jo selv skrevet, hvad meningen er, og jeg synes, at nogle af ordførerne har udtalt sig, som om de ikke rigtig har forstået, hvad meningen er: at få større viden om tvangsægteskaber; undersøge, om de unge er i live eller forsvundet, og om der er stillet relevante tilbud og relevant viden til rådighed.
Ebbe Kalnæs (CD), 2000-03-22:
Det, jeg egentlig appellerer om, er, at man skal prøve at få detaljeringsgraden ned, prøve at få lidt større rummelighed i det her, men med det har jeg ikke sagt, som nogle måske ville sige, at vi ikke skal have store investeringer, at vi ikke skal have en hovedstad, som vi satser på, osv.
Villy Søvndal (SF), 2008-10-09:
Så den anden diskussion om effektivisering: Jeg havde jo det privilegium at være oppe at besøge den kommune, hvor hr. Thulesen Dahl er medlem af byrådet, nemlig Vejle - for en 3 uger siden, tror jeg, det var - og tale med borgmesteren, som hr. Thulesen Dahl har været med til at sørge for blev borgmester.
Jesper Petersen (S), 2018-11-20:
Der er et spørgsmål om at pålægge en indskudsafgift på 20 pct. på båndlagt kapital uden kapitalejer, og at værnsreglen i den her lovs § 16 K udvides, så reglen også gælder ægtefæller eller andre nærtstående, og således at den kan anvendes, uanset at stifteren eller indskyderen aldrig har været fuldt skattepligtig.
Yvonne Herløv Andersen (CD), 2001-05-07:
Vi mener stadig væk, at selv om debatten om endnu et substitutionsstof, heroin, det kunne være kokain, det kan i og for sig også være andre stoffer til behandling af hårdt belastede narkomaner, har været langtrukken, så kan man dog godt huske, hvad der er sagt, hvis man sådan stykker det sammen.
Mattias Tesfaye (S), 2021-03-03:
Jeg er enig i, at der i mange år er blevet givet for mange danske statsborgerskaber – det var også min egen oplevelse, da jeg selv blev valgt til Folketinget i 2015 – og det er der blevet rettet op på, og det skal der rettes yderligere op på, og derfor er reglerne også i de senere år blevet strammet.
Per Clausen (EL), 2009-12-02:
Det andet er, om ministeren ikke også kan bekræfte, at ekspertudvalget jo netop siger, at i de tilfælde, hvor man skal bruge, lad mig bare for nemheds skyld kalde det den Microsoftstandard, der indgår i arbejdet, peger man, hvad angår den fremadrettede datalagring, på en ganske bestemt udgave, nemlig den såkaldte strictudgave.
Colette L. Brix (DF), 2006-02-07:
Der er selvfølgelig mange uafklarede punkter, som vi skal have belyst meget bedre i løbet af vores arbejde i Skatteudvalget, og derfor vil jeg stille nogle uddybende spørgsmål, bl.a. angående en gennemgang af samtlige genoptagelsescirkulærer: Hvor meget udgør det ulovligt opkrævede provenu, og hvor meget er der tilbagebetalt i kroner og øre?
Esben Lunde Larsen (V), 2016-03-30:
For mig og regeringen er det væsentlige, at vi samler den relevante lovgivning mest muligt, så bygherrer og myndigheder kun skal kigge ét sted, at vi implementerer miljøvurderingsdirektivet og VVM-direktivet så direktivnært som muligt, at vi holder fast i de gode principper og hensyn, vi har i Danmark, og at vi ikke pålægger erhvervslivet eller myndighederne unødige administrative byrder.
Mads Fuglede (V), 2022-04-27:
Vi synes, det er et kæmpeproblem, at der er unge, som ikke er etnisk danske, som begår alt for meget kriminalitet, men der er også mange, der vælger at overholde de regler, der er her, og dem vil vi ikke straffe på forhånd ved at vedtage sådan noget som det her.
Finn Sørensen (EL), 2017-05-30:
Det består af tre led: En afskaffelse af kontanthjælpsloftet, integrationsydelsen og 225-timersreglen, og til alle dem, der følger med, vil jeg oplyse, at integrationsydelsen jo er den laveste af disse ydelser, altså i grove tal kun lidt over halvdelen af kontanthjælpen; så foreslår man at forhøje det særlige beskæftigelsesfradrag for enlige forsørgere med 50 pct.; og man foreslår at gøre det obligatorisk, at børn fra fattige familier tilbydes et fritidsklippekort, og at det skal være obligatorisk for kommunerne at sikre en aktiv indsats for at få disse børn med i fritidslivet.
Søren Egge Rasmussen (EL), 2002-05-23:
Det er dog langt bedre, hvis man i et samråd med lokalbefolkningen i en lokalplansproces med forskellige høringer inddrager lokalbefolkningen og hører alle, også dem, som slet ikke ejer jord, og dem, som ikke ejer over 30 ha jord. På den måde kan man inddrage alle og finde ud af, hvad det er for en udvikling, man vil have i lokalområdet, Den kan være forskellig fra område til område.
Jakob Sølvhøj (EL), 2020-12-03:
Men så er der også den anden side af det, som jeg synes er så vigtig i det her forslag, nemlig hvordan vi kombinerer det på den ene side at give de unge redskaber til selv at håndtere det så godt som muligt, men på den anden side samtidig som samfund stiller en beskyttelse til rådighed.
Frank Jensen (S), 2000-10-10:
Kommissionen skal være færdig inden udgangen af år 2001, og valget skal være holdt senest i marts år 2002, så der er da en chance - nogle vil sige en risiko, alt afhængig af hvor man selv sidder. Jeg vil sige til opfattelsen ude i landet: Kommissionen skal først være færdig med udgangen af 2001.
Finn Sørensen (EL), 2014-10-24:
Vi ser jo sådan på det, at det er Folketinget, der skal styre det, medmindre vi helt udtrykkeligt og meget konkret har overladt ledelsen til et overnationalt organ, og jeg tror, alle er klar over, at det rette overnationale organ, hvis vi taler om militære operationer i verden, er FN, set fra Enhedslistens synspunkt.
Stine Brix (EL), 2014-03-25:
I nogle tilfælde er de digitale ansøgninger klart det letteste, og jeg bruger dem også selv af og til, i andre tilfælde, især når der er tale om komplicerede sager, og i tilfælde, hvor myndighederne skal træffe en afgørelse, som har stor betydning for en, kan det være uhyre vigtigt at kunne se et menneske i øjnene og kunne tale om sin sag.
Jørn Dohrmann (DF), 2003-12-02:
Jeg har jo lige for lidt siden sagt, hvad det er, jeg forstår ved at bruge anvendelsesorienteret forskning, og hvad jeg mener, det indebærer, og så ville jeg bare gerne have at vide fra hr. Keld Albrechtsen: Er det samme synspunkt, hr. Keld Albrechtsen har på det, som jeg har?
Svend Auken (S), 2001-03-29:
Jeg har givet konkrete eksempler på det, vi forstår ved en særlig planlægningsmæssig begrundelse, og det har jeg kunnet gøre. Jeg har nævnt dette med den meget store by, den mellemstore by; jeg har nævnt det med de særlige forhold, der f.eks. gør sig gældende i Fredericia; jeg har glædet mig over, at det er lykkedes at få det her accepteret ud over hele landet.
Louise Frevert (DF), 2002-02-28:
Den lille gruppe af svage unge, som jeg er helt klar over eksisterer, skal selvfølgelig ikke på nogen måde lades i stikken, så der er mulighed for, at disse unge mennesker kan uddanne sig bl.a. på TAMU, EGU-kurser, EUD-kurser og produktionsskoler.
Jørgen Poulsen (NY), 2008-05-07:
Nu har vi så fået en analyse, og jeg vil da gerne sige en meget, meget hæderlig analyse, en analyse, som siger, at det kan dokumenteres, at de er upålidelige, at de medfører helt uacceptable humanitære problemer for civilbefolkningen, og så når man frem til konklusionen: Så vil vi sandelig også skille os af med halvdelen af dem.
Marcus Knuth (KF), 2021-01-22:
Dertil kommer det, som jeg jo mener er det, der ligger bag ved, nemlig den voksende islamisme, og for at sige det ligeud – det var noget, som jeg også spurgte fru Rosa Lund om – er det jo skyggesiderne af islam, der er grundvolden i hele problematikken i de her parallelsamfund.
Meta Fuglsang (SF), 2009-12-04:
Til gengæld synes jeg, at hr. Karsten Lauritzen læser aviserne på en interessant måde, for det, der har været diskuteret meget, har sådan set været uenigheden mellem Det Radikale Venstre og Socialistisk Folkeparti på det her område, hvor vi jo er blevet beskyldt for at være alt for enige med regeringen.
Maja Torp (V), 2022-02-22:
Vi synes i Venstre, at vi også ser rigtig mange eksempler på, at virksomhederne gerne vil have flere kvinder ind på ledelsesgangene og i bestyrelserne, og den debat, vi har her, mener vi i Venstre også er med til at fremme en bevidsthed om, at der er en stor talentmasse derude af kvinder, som kan bringes mere i spil, og i det hele taget en bevidsthed om, at det giver merværdi at have diversitet.
Morten Østergaard (RV), 2019-10-03:
Til gengæld vil jeg, i forhold til hvad der skal ske fremadrettet, sige, at vi jo hæfter os ved det forståelsespapir, vi har fået lavet, hvor der står, at der skal tages initiativer, som øger beskæftigelsen i Danmark, som øger råderummet i dansk økonomi markant, og så skal der åbnes for, at man kan hente faglært arbejdskraft uden for EU's grænser.
Flemming Møller Mortensen (S), 2009-02-04:
Hvis sundhedsministeren står her i Folketingssalen og hævder, at det eneste, det drejer sig om, når man taler om høj faglig kvalitet, er, at kirurgen kan sit arbejde, så vil jeg bare sige, at det ikke er det, Sundhedsstyrelsen siger; det er ikke det, de faglige medicinske selskaber siger.
Inger Støjberg (V), 2015-03-11:
Skidt med, at der er 333.000 danskere, der kun har en meget ringe tilskyndelse til at arbejde, og skidt med, at der er 46.400 mennesker i Danmark, der har under 1.000 kr. ud af at arbejde om måneden, og skidt med, at der er 17.700, der slet ikke får noget ud af at arbejde, men vil få mere ud af at være på offentlig forsørgelse.